**ΕΠΑΡΧΙΑΚΟΣ ΣΥΛΛΟΓΟΣ ΓΟΝΕΩΝ ΚΗΔΕΜΟΝΩΝ ΚΑΙ ΦΙΛΩΝ Α.Μ.Ε.Α. ΛΗΜΝΟΥ «ΟΡΙΖΟΝΤΕΣ»**

 **ΨΗΦΙΣΜΑ ΠΡΟΣ -Εντεταλμένο Περ/κό Σύμβουλο**

 **-Δήμαρχο Λήμνου**

**Καλλιθέα 11/4/2019**

Ο Σύλλογός μας διαμαρτύρεται για άλλη μια φορά για την παντελή έλλειψη κρατικών **υποδομών και Πρόνοιας, την υποβάθμιση των υπαρχόντων για τα ΑμεΑ στα νησιά λόγω της χρόνιας πολιτικής που ακολουθούν οι εκάστοτε κυβερνήσεις και υπηρετείται απαρέγκλιτα από τις Τοπικές Διοικήσεις στην Περιφέρεια και τους Δήμους.**

**Ως κύρια αιτία αναδεικνύεται ότι τα Άτομα με αναπηρία αποτελούν κόστος για το κράτος. Η έλλειψη κρατικών δομών και υπηρεσιών, «βολεύει» αφού ενισχύει τα ιδιωτικά κέντρα μέσω νοσηλίων από τα ασφαλιστικά ταμεία. Στην υγεία τα πάντα μετρώνται με όρους οικονομίας, «κόστους-οφέλους», με όρους επενδύσεων, ανταγωνιστικότητας και επιχειρηματικότητας.**

Διεκδικούμε και απαιτούμε με βάση τις σημερινές μας ανάγκες και αποκλειστικά κρατική ευθύνη:

 **Την πρόσβαση στο δομημένο και φυσικό περιβάλλον είναι ζητούμενο, αφού τα έργα πρόσβασης περιορίζονται στην κατασκευή ράμπας στην είσοδο των κτιρίων και όχι σε όλα (τα παλαιά κτίρια δεν διαθέτουν ράμπα).Οι δρόμοι και τα πεζοδρόμια της πόλης είναι απροσπέλαστα.**

1. **Την ίδρυση Επιτροπής ΚΕΠΑ στη Λήμνο στελεχωμένη με όλες τις ανάλογες προς τις αναπηρίες ειδικότητες ιατρών.**
2. **Την ίδρυση ΚΔΑΠμεΑ –Κέντρου Δημιουργικής Απασχόλησης για τα ΆμεΑ ανεξαρτήτου ηλικίας.**
3. **Την ίδρυση Ιατροπαιδαγωγικού Κέντρου στο Νοσοκομείο Λήμνου στελεχωμένου με όλες τις Ειδικότητες**
4. **Άμεση φροντίδα στα παιδιά που ολοκληρώνουν τα ΕΕΕΕΚ** για τη συνέχιση της εκπαίδευσής τους.
5. **Άμεση αντιμετώπιση του κτιριακού: Την άμεση επισκευή του Βοηθητικού κτιρίου Δούκας Παλαιολόγος(Προορισμένο για αίθουσα ψυχοκινητικής) του Ειδικού Σχολείου Καλλιθέας το οποίο καταρρέει και έχει γίνει κατοικία τρωκτικών και επισκευή και ελαιοχρωματισμός της πρόσοψης.Την προσθήκη αίθουσας στο Ε.Ε.Ε.Ε.Κ. Ρεπανιδίου για να αξιοποιηθεί όλος ο υπάρχων εξοπλισμός για τη δημιουργία Εργαστηρίου Κεραμικής.**

**6. Προσλήψεις μόνιμου Ειδικού Επιστημονικού και Βοηθητικού προσωπικού και ειδικοτήτων (ψυχολόγοι, λογοθεραπευτές, εργοθεραπευτές κλπ), ανάλογα με τις ανάγκες**..

1. **Να προχωρήσει άμεσα η απογραφή σε όλα τα νησιά της Περιφέρειάς μας, χωρίς να γίνει το άλλοθι ώστε να μην προχωρήσουν ταυτόχρονα όλα τα υπόλοιπα ζητήματα.**
2. Ταυτόχρονα με την απογραφή, να καταρτιστεί **αναλυτικός σχεδιασμός και μελέτη για την πρόσβαση σε κάθε νησί**.
3. **Διεύρυνση της έκπτωσης των ακτοπλοϊκών εισιτηρίων σε ΑμεΑ και των συνοδών τους** και στα αεροπορικά εισιτήρια και με ΠΑ 50% και όχι 80% που είναι σήμερα.
4. Άμεσα οι Δήμοι της Περιφέρειας, ως ελάχιστο, **να απαλλάξουν τα ΑμεΑ με ποσοστό αναπηρίας πάνω από 67% από τα ανταποδοτικά τέλη.**
5. **Να μην καταργηθεί η έκπτωση του ΦΠΑ στα νησιά,** όπου ισχύει ακόμα και να επανέλθει ο μειωμένος ΦΠΑ στα νησιά που καταργήθηκε.
6. **Να δοθεί λύση στο πρόβλημα της ανεργίας στα Α.μεΑ., που ξεπερνάει το 90%. Εξασφάλιση μόνιμης και σταθερής δουλειάς** με εξασφάλιση των απαραίτητων συνθηκών εργασίας, ανάλογα με το είδος της αναπηρίας.
7. **Να μην υπολογίζεται το επίδομα πρόνοιας ως φορολογητέο εισόδημα,** αφού αφορά στην εξυπηρέτηση αναγκών, που η αναπηρία επιφέρει.

**. Δεν εφησυχάζουμε! Συνεχίζουμε τον αγώνα για τη ζωή που μας αξίζει, ακόμα πιο δυνατά ακόμα πιο αποφασιστικά με όλο το λαό.**

**Για το Δ.Σ.**

**Ο Πρόεδρος Η Γεν. Γραμματέας**

**Παλιολόγος Κυριαζής Κατεβαινίδου Γεσθημανή**